**R O M Â N I A (nu produce efecte juridice)\***

**JUDEŢUL MUREŞ**

**MUNICIPIUL TÂRGU MUREȘ Iniţiator**

**Direcția Activități social-culturale patrimoniale și comerciale PRIMAR**

**Serviciul Activități culturale, sportive, de tineret și locativ SOÓS ZOLTÁN**

**Nr. 15.002 din 20.03.2025**

 **REFERAT DE APROBARE**

**privind aprobarea modificării și completării Anexei 1 a Hotărârii Consiliului Local al Municipiului Târgu Mureș nr. 49/2024 referitoare la aprobarea Metodologiei (Regulament/Ghidul solicitantului) de acordare a finanțărilor nerambursabile din fondurile bugetului local al Municipiului Târgu Mureș pentru proiecte culturale**

Hotărârea Consiliului Local nr. 49/2024 a stabilit metodologia pentru finanțarea nerambursabilă a proiectelor culturale, având ca reper bugetul aprobat anual. Deoarece metodologia inițială nu prevedea un mecanism clar de actualizare anuală a bugetului și nici obligații explicite ale beneficiarilor privind obținerea avizelor și licențelor necesare, se impune modificarea pct. 23 și completarea Anexei 8.

Prin această modificare se urmărește:

 • Stabilirea unui cadru predictibil pentru finanțarea proiectelor culturale, prin actualizarea anuală a bugetului în funcție de hotărârile Consiliului Local.

 • Responsabilizarea beneficiarilor, care vor avea obligația de a obține toate avizele, aprobările și licențele necesare înainte de implementarea proiectului.

 • Clarificarea răspunderii – Municipiul Târgu Mureș va fi exonerat de orice responsabilitate privind obținerea documentației necesare derulării proiectelor.

Propuneri de modificare:

 1. Modificarea pct. 23 din Anexa 1 a HCL nr. 49/2024, astfel încât alocarea fondurilor pentru proiectele culturale să fie stabilită și actualizată anual prin hotărârea Consiliului Local, asigurând transparență și eficiență în gestionarea resurselor.

Noua formulare a pct. 23:

„Proiectele culturale de interes public vor fi selectate pentru finanțare în limita fondului anual aprobat de Consiliul Local al Municipiului Târgu Mureș, în conformitate cu prevederile legale privind evaluarea, aprobarea, executarea și raportarea bugetului local.

Bugetul alocat fiecărui domeniu cultural, precum și suma maximă ce poate fi acordată pentru fiecare proiect, vor fi stabilite anual prin hotărârea Consiliului Local și vor fi comunicate public

în anunțul de lansare a sesiunii de finanțare.

Sumele ramase nerepartizate după soluționarea contestațiilor vor fi redistribuite în ordinea descrescătoare a punctajelor, indiferent de domeniul în care sunt încadrate respectivele proiecte.”

2. Completarea Anexei 8 (Contractul tip de finanțare nerambursabilă) a Metodologiei aprobate prin HCL nr. 49/2024, prin introducerea unor prevederi explicite care stabilesc obligațiile beneficiarilor în ceea ce privește obținerea avizelor, licențelor și autorizațiilor necesare pentru implementarea proiectelor, precum și exonerarea Municipiului Târgu Mureș de orice răspundere în acest sens.

Noua completare a Anexei 8 – Capitolul V, Art. 5.2

Beneficiarul se obligă:

 ֞ x. Să obțină toate avizele, aprobările și autorizațiile necesare desfășurării activităților, emise de instituțiile abilitate, în conformitate cu legislația în vigoare. De asemenea, acesta trebuie să asigure îndeplinirea tuturor condițiilor necesare pentru desfășurarea în siguranță a activităților prevăzute în proiect. Municipiul Târgu Mureș este exonerat de orice răspundere cu privire la aceste obligații.”

y. Să obțină și achite toate avizele, licențele și orice alte taxe aferente, impuse de organismele de gestiune colectivă a drepturilor patrimoniale de autor, conform legislației în vigoare. Municipiul Târgu Mureș este exonerat de orice răspundere în acest sens.֞

Această modificare asigură un cadru legislativ stabil, aplicabil pe termen lung, care permite ajustarea sumelor alocate în funcție de disponibilitățile bugetare și prioritățile culturale ale municipiului.

Având în vedere cele de mai sus, supunem spre aprobare modificarea propusă.

 **Director ex.adj. Șef Serviciu**

**Cosmin Blaga Zătrean Marina Ciugudean**

**R O M Â N I A**

**JUDEŢUL MUREŞ**

**MUNICIPIUL TÂRGU MUREȘ**

**Direcția Activități social-culturale patrimoniale și comerciale PRIMAR**

**Serviciul Activități culturale, sportive, de tineret și locativ SOÓS ZOLTÁN**

**Nr. 15.003 din 20.03.2025**

 **REFERAT DE URGENTARE**

**privind aprobarea modificării și completării Anexei 1 a Hotărârii Consiliului Local al Municipiului Târgu Mureș nr. 49/2024 referitoare la aprobarea Metodologiei (Regulament/Ghidul solicitantului) de acordare a finanțărilor nerambursabile din fondurile bugetului local al Municipiului Târgu Mureș pentru proiecte culturale**

În conformitate cu Legea nr. 52/2003 privind transparența decizională în administrația publică, proiectele de hotărâre trebuie să fie supuse consultării publice înainte de aprobare. Totuși, având în vedere necesitatea urgentă de lansare a sesiunii de finanțare și termenele strânse pentru implementarea proiectelor culturale, parcurgerea integrală a procedurii standard ar putea duce la întârzieri semnificative în acordarea fondurilor. Pentru a evita blocaje administrative și pentru a permite desfășurarea la timp a activităților culturale, se impune adoptarea acestui proiect în regim de urgență.

Finanțările nerambursabile sunt esențiale pentru susținerea operatorilor culturali locali, iar orice întârziere în aprobarea metodologiei poate avea consecințe negative asupra implementării proiectelor. Beneficiarii trebuie să aibă suficient timp pentru a depune solicitările și a derula activitățile conform calendarului stabilit. Amânarea aprobării modificărilor propuse ar putea afecta buna gestionare a fondurilor, riscând ca unele proiecte să nu mai fie realizate din lipsă de timp.

Având în vedere importanța acestor finanțări și impactul direct asupra programului cultural al orașului, este necesară o decizie urgentă care să permită lansarea în timp util a sesiunii de finanțare. Orice întârziere ar putea afecta negativ sectorul cultural local și ar putea limita accesul operatorilor la resursele disponibile. Prin urmare, solicităm aprobarea de urgență a proiectului de hotărâre, astfel încât procedurile administrative să poată fi finalizate fără întârzieri și proiectele culturale să beneficieze de sprijinul necesar.

 **Director ex.adj. Șef Serviciu**

**Cosmin Blaga Zătrean Marina Ciugudean**

****

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**Proiect**

**(nu produce efecte juridice) \***

 **Iniţiator**

 **PRIMAR**

 **SOÓS ZOLTÁN**

 **H O T Ă R Â R E A nr. \_\_\_\_\_\_**

 **din \_\_\_\_\_\_\_\_\_\_\_\_\_\_\_\_\_\_\_\_\_ 2025**

**privind aprobarea modificării și completării Anexei 1 a Hotărârii Consiliului Local al Municipiului Târgu Mureș nr. 49/2024 referitoare la aprobarea Metodologiei (Regulament/Ghidul solicitantului) de acordare a finanțărilor nerambursabile din fondurile bugetului local al Municipiului Târgu Mureș pentru proiecte culturale**

***Consiliul Local al Municipiului Târgu Mureș, întrunit în ședință ordinară,***

**Având în vedere:**

• Referatul de aprobare nr. 15.002 din 20.03.2025, inițiat de Primar prin Serviciul Activități Culturale, Sportive, de Tineret și Locativprivind aprobarea modificării și completării Anexei 1 a Hotărârii Consiliului Local al Municipiului Târgu Mureș nr. 49/2024 referitoare la aprobarea Metodologiei (Regulament/Ghidul solicitantului) de acordare a finanțărilor nerambursabile din fondurile bugetului local al Municipiului Târgu Mureș pentru proiecte culturale;

• Hotărârea Consiliului Local al Municipiului Târgu Mureș nr. 49/2024 referitoare la aprobarea Metodologiei (Regulament/Ghidul solicitantului) de acordare a finanțărilor nerambursabile din fondurile bugetului local al Municipiului Târgu Mureș pentru proiecte culturale

• Raportul de specialitate nr. \_\_\_\_\_\_\_\_\_ al Direcției juridice contencios administrativ și administrație publică locală;

• Raportul de specialitate nr. \_\_\_\_\_\_\_\_\_ al Direcției economice

• Raportul comisiilor de specialitate ale Consiliului Local al Municipiului Târgu Mureș;

**În conformitate cu prevederile:**

• Ordonanței Guvernului nr. 51/1998 privind îmbunătățirea sistemului de finanțare a programelor, proiectelor și acțiunilor culturale, cu modificările și completările ulterioare;

• Legii nr. 24/2000 privind normele de tehnică legislativă pentru elaborarea actelor normative, republicată;

• Legii nr. 52/2003 privind transparența decizională în administrația publică, republicată;

**În temeiul prevederilor** art. 129 alin. (1), alin. (7) lit. d, alin. (14), art. 139, art. 196 alin. (1) lit. a și art. 243 alin. (1) lit. a din Ordonanța de Urgență nr. 57/2019 privind Codul Administrativ, cu modificările și completările ulterioare,

**H o t ă r ă ș t e** :

**Art. I.**  Se aprobă modificarea și completarea Anexei 1 a Hotărârii Consiliului Local al Municipiului Târgu Mureș nr. 49/2024 referitoare la aprobarea Metodologiei (Regulament/Ghidul solicitantului) de acordare a finanțărilor nerambursabile din fondurile bugetului local al Municipiului Târgu Mureș pentru proiecte culturale, după cum urmează:

**Art.I.1.** Se modifică **pct. 23 - Prevederi bugetare** din Anexa 1 a Hotărârii Consiliului Local al Municipiului Târgu Mureș nr. 49/2024 va avea următorul cuprins:

֞ 23. „Proiectele culturale de interes public vor fi selectate pentru finanțare în limita fondului anual aprobat de Consiliul Local al Municipiului Târgu Mureș, în conformitate cu prevederile legale privind evaluarea, aprobarea, executarea și raportarea bugetului local.

Bugetul alocat fiecărui domeniu cultural, precum și suma maximă ce poate fi acordată pentru fiecare proiect, vor fi stabilite anual prin hotărârea Consiliului Local și vor fi comunicate public

în anunțul de lansare a sesiunii de finanțare.

Sumele ramase nerepartizate după soluționarea contestațiilor vor fi redistribuite în ordinea descrescătoare a punctajelor, indiferent de domeniul în care sunt încadrate respectivele proiecte.”

**Art. I.2.** Se completează Anexa 8 (la Ghid) – Contractul de finantare nerambursabila prin introducerea a două noi alineate la Capitolul V. Drepturile şi obligaţiile părților, Articolul 5.2.Drepturile şiobligaţiile Beneficiarului, după ultima literă existentă, având următorul conținut:

֞ x. Să obțină toate avizele, aprobările și autorizațiile necesare desfășurării activităților, emise de instituțiile abilitate, în conformitate cu legislația în vigoare. De asemenea, acesta trebuie să asigure îndeplinirea tuturor condițiilor necesare pentru desfășurarea în siguranță a activităților prevăzute în proiect. Municipiul Târgu Mureș este exonerat de orice răspundere cu privire la aceste obligații.”

y. Să obțină și să achite toate avizele, licențele și orice alte taxe aferente impuse de organismele de gestiune colectivă a drepturilor patrimoniale de autor, conform legislației în vigoare. Municipiul Târgu Mureș este exonerat de orice răspundere în acest sens.֞

**Art. II.**  Celelalte prevederi ale Hotărârii Consiliului Local al Municipiului Târgu Mureș nr. 49/2024 rămân nemodificate.

**Art. III.**  Punerea în aplicare a prevederilor prezentei hotărâri se încredințează Executivului Municipiului Târgu Mureș, prin Serviciul Activități Culturale, Sportive, de Tineret și Locativ și Direcția Economică.

**Art. IV** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art. V** Prezenta hotărâre se comunică:

 • Serviciului Activități Culturale, Sportive, de Tineret și Locativ;

 • Direcției Economice.

**Viză de legalitate,**

 **Secretarul general al Municipiului Târgu Mureș,**

 **Bordi Kinga**